|  |
| --- |
| **1. Strateegia meetme nimetus** |
| Meede 6. ELUKESKKONNA MEEDE COVID-19 haigust põhjustava koroonaviiruse puhangust tingitud mõjuga tegelemiseks |
| **2. Alameede 6.1 Kogukondade investeeringud Covid-19 mõjude leevendamiseks** |
| **3. Meetme eesmärk** |
| * Kogukonnas on tagatud vajaduspõhiste teenuste kättesaadavus, vahendid ja taristu |
| **4. Meetme rakendamise vajadus** |
| Antud meede on ellu kutsutud COVID-19 pandeemiast põhjustatud kriisi negatiivsete tagajärgedega toimetulemiseks kogukondade valdkonnas. |
| **5. Toetatavad tegevused** |
| Meetmest toetatakse järgmisi tegevusi:   1. Investeeringud kogukonnateenuste arendamiseks, 2. Investeeringud puhkemajanduse infrastruktuuri avalikku kasutusse, turismiteabesse ja väikesemahulisse turismi infrastruktuuri, 3. Investeeringud, mis on seotud külade, maapiirkondade ja kõrge loodusliku väärtusega alade kultuuri- ja looduspärandi säilitamise, taastamise ja selle kvaliteedi parandamisega, 4. Külakeskuste korrastamine, 5. Investeeringud piirkonna jaoks vajalike teenuste loomisse, tõhustamisse või laiendamisse ning nendega seotud infrastruktuuri (sh investeeringud internetiühenduse loomiseks ja tõhustamiseks, hoonesiseste internetivõrkude loomiseks, väliürituste korraldamise eesmärgil elektrigeneraatorite ostmiseks ja nende kasutuselevõtuga seotud elektrisüsteemide väljaehitamiseks, õhupuhastusseadmete soetamiseks ja paigaldamiseks), 6. Investeeringud väikeinfrastruktuuri loomisse, tõhustamisse või laiendamisse, sh investeeringud taastuvatesse energiaallikatesse ja energia säästmisse, 7. Investeeringud veebipõhiste koosolekute ja kaugtöö korraldamiseks ning läbiviimiseks vajaliku tehnika soetamiseks. |
| **6. Meetme sihtgrupp** |
| Taotlejaks võivad olla Jõgevamaa Koostöökoja tegevuspiirkonnas tegutsevad:   * mittetulundusühingud (sh kohalik tegevusgrupp), * sihtasutused. |
| **7. Saavutatavad indikaatorid ja sihttasemed** |
| Meetme indikaatorid ja sihttasemed:   * Projektide arv – 12 * Toetuse osakaal - 100% Jõgevamaa arengustrateegias ettenähtud elukeskkonnameetme taasterahastuse vahenditest tuginedes Maaeluministri 25.05.2021 käskkirjale nr 71 „Kohaliku tegevusgrupi toetuse ja LEADER-projektitoetuse eelarve suurendamine üleminekuperioodiks määratud vahenditest aastateks 2021. ja 2022.“ Lisa 1 |
| **8. Toetuse maksimaalsed suurused ja määrad** |
| Toetuse miinimumsumma on 1 000 eurot ja maksimumtoetus 10 000 eurot. Toetuse määr on: MTÜ/ SA kuni 90% abikõlblikest tegevustest. |
| **9. Viide maaelu arengu määruse sihtvaldkonnale, mille eesmärkide saavutamisele meede kaasa aitab:**  Sihtvaldkonnad: 6B. Maapiirkondade kohaliku arengu soodustamine ja 6C:info- ja kommunikatsioonitehnoloogia kättesaadavuse, kasutamise ja kvaliteedi parandamine maapiirkondades. |
| **10. Viide Euroopa Parlamendi ja nõukogu määruses (EL) nr 1305/2013 sätestatud artikli numbrile, mis käsitleb asjakohast meedet:**  Artiklid 20 ja 45. |
| **11. Kohaliku tegevusgrupi nõuded projektitoetuse taotlejale ja toetuse saajale (sh. dokumendid , mida peab projektitoetuse taotleja esitama taotluse esitamisel)** |
| * Tegevuse puhul maksumusega alla 1000 euro käibemaksuta detailne eelarve ja võimalusel hinnapakkumused või viited tegevuse maksumusele * Tegevuste puhul maksumusega üle 1000 kuni 5000 eurot üks hinnapakkumus tegevuse kohta * Tegevuste puhul maksumusega üle 5000 euro käibemaksuta kolm võrreldavat hinnapakkumust * Organisatsiooni tutvustus ja projektijuhi CV |
| 1. **Projektitoetuse taotluste hindamiskriteeriumid** |
| Kriteerium:  1. Projekti vastavus arengustrateegia ja meetme eesmärkidele 35%  2. Projekti mõju piirkonna arengule 20%.  3. Projekti teostatavus 10%  4. Kaasatus 5%  5. Taotleja jätkusuutlikkus 10%  6. Projekti jätkusuutlikkus 20%  Taotluste hindamisel kasutatakse skaalat 0-4 punkti. Hindamiskomisjoni liikmete hinded iga hindamiskriteeriumi kohta kajastatakse ühtse aritmeetilise keskmisena, mis korrutatakse läbi kriteeriumi osakaaluga ning saadud tulemused summeeritakse koondhindeks. Hinnang taotlusele loetakse positiivseks, kui hindamisel antud koondhinne on vähemalt 2,5. Investeeringuga seotud projektide puhul võib hindamiskomisjon rakendada paikvaatlust. |